Ribe Stifts Adresseaviser, 1848-01-11
Korvetten Valkyrien, kommanderet af Kapit. og Ridder Secher, bestemt til Kysten Guinea og NicobarØerne, afseilede den 8. ds. (B. T.), Ved Mandskabets Bespiisning paa den nu fra Kjøbenhavn udgaaende Korvet "Valkyrien, er skeet adskillige Forbedringer, som fortjene vore Skiberhederes Opmærksomhed i Særdeleshed, og vil ikke være uden Jnteresse for Publikum i Almindelighed. Erfaringen, navnlig fra Togtet med Korvetten Galatheat har godtgjort Ønskeligheden – ja, man tør vel sige Nødvendigheden – af at give Skibsmandskaberne paa lange Reiser saa megen Afverling i Bespiisningen, og deriblandt ferske Provisioner og Grøntsager i saa stort Kvantum, som Omstændighederne tillade. Det er fra samme Togt blevet beviist, at Bekostningerne herved ikke synderligt overstige Omkostningerne ved Anskaffelsen af de salte Provisioner, og tages med i Betragtning, hvad der med Sikkerhed tør haabes, at der vindes i Mandskabernes Helbredstilstand, og altsaa hvad der bespares i Hospitals- og Apotheker=Regninger, turde Resultatet ogsaa i oekonomisk Henseende blive til Fordeel for de forske Provisioner, at uddeele afvexlende med de salte. Chefen for Korvetten Galatheas, sidste Togt beordredes derfor til, i Forening med Stabslægen og Søetatens Proviantforvalter at anstille de fornødne Undersøgelser desangaaende i Almindelighed, og strax at besørge hvad Proviantsorter, der kunde anskaffes til Korvetten Valkyrien, i det ovenomtalte Øiemed. Valkyrien, er medgivet et saa stort Kvantum hermetisk lukkede Daaser med fersk Suppe, Grønt og Kjød, at det, beregnet til et Maaltid om Ugen a 1/4 Pot Suppe og 1/2 Pd. skjært Kjød pr. Mand, vil være tilstrækkeligt til Korvettens længste Overrelse, næmlig til dens Ankomst til Ostindien, naturl qviis fraregnet dens Ophold i Havn, hvor fersk Kjød kan erholdes. Denne Proviantsort er for Størstedelen leveret fra Hr. Petits Establissement paa Christianshavn. Hver Daase veler 9 Pund Brutto, indeholder 8 Rationer og leveres for 11 Mk. Hr. Petit tager de tømme Daaser tilbage naar de leveres i uskadt Stand, og har forpligtet sig til at godtgjøre hvad der paa Togtet maatte findes bedærvet. Tages paa den ene Side Hensyn paa den betydelige Besparelse af Vand og Brænde ombord, paa den anden til de høie Priser, hvori de salte Provisioner staae, ligesom paa Fadeværkets Kostbarhed, hvori de ind pakkes, og at ingen Godtgjørelse er at erholde for hvad salte Provisioner der fordærves paa Tøgtet, tør det vel antages, at denne Proviantsort ikke bliver dyrere end de salte Provisioner, og bør derfor foretrækkes i blot oekonomisk Henseende, om man end ikke tog Hensyn til den forbedrede Sundhedstilstand og Mandskabets Behagelighed og Tilfredshed. Korvetten Valkyrien, erholder endvidere Cacao fra Hr. Fabricins's Establissement til Uddeeling til Frokost, afvexlende med Thee og Kaffe, samt adskillige Sorter tørrede Grøntsager af Hr. Bankes Fabrikation til Forfriskning og Uddeling med de salte Kjødspiser. Endelig bliver medgivet Bouillon i hermetisk lukkede Daaser, ligeledes for Storstedelen af Hr. Petits Establissement, til at uddeele som Extra-Styrknings og OpvarmningsMiddel under den umiddelbar forestaaende VinterKampagne. Til Aftensmad faaer Valkyriens Mandskab afvexlende Thee og Grød, saa at Brændeviin forhaabentlig aldeles vil bortfalde som Ration. (Berl. T.)